Վրուբելյան կտավը 22 տարի անց գտնվեց Ռուսաստանում: Թե ինչպես էր այն հայտնվել Ռուսաստանում ու ինչպես էին այն հայտնաբերել, կարծես թե հասանելի աղբյուրներում դրա մասին տեղեկություն չկա: Դա զարմանալի էլ չէ, քանի որ համապատասխան ծառայությունները իրենց աշխատանքի մանրամասները չեն բացահայտելու, առավել ևս այնպիսի նուրբ գործի հետ կապված, ինչպիսին արվեստի գործի գողությունն է: Կտավ գողանալն ու, ասենք, պայուսակից դրամապանակ գողանալը սկզբունքորեն տարբեր երևույթներ են, կտավի գողերն այնքան էլ շատ չեն, այս ոլորտում բոլորը միմյանց գիտեն, իսկ ինֆորմացիայի նվազագույն հոսքը հետո կարող է վատ ծառայության հանգեցնել: